ระทึก! กลุ่มมือปืนโจมตีมหาวิทยาลัยในปากีฯ
สำนักข่าวต่างประเทศรายงานว่า เกิดเหตุกลุ่มมือปืนบุกกราดยิงในมหาวิทยาลัยบาชา ข่าน ในเมืองชาร์ซัดดา ทางตะวันตกเฉียงเหนือของปากีสถาน เบื้องต้น มีผู้เสียชีวิตแล้ว 20 ศพ และบาดเจ็บจำนวนมาก
20 ม.ค. 2559

สำนักข่าวต่างประเทศรายงานว่า เกิดเหตุกลุ่มมือปืนบุกกราดยิงในมหาวิทยาลัยบาชา ข่าน ในเมืองชาร์ซัดดา ทางตะวันตกเฉียงเหนือของปากีสถาน เบื้องต้น ยังไม่ทราบจำนวนผู้เสียชีวิตและบาดเจ็บที่แน่ชัด ทั้งนี้ สื่อท้องถิ่นรายงานว่า กลุ่มมือปืนได้บุกเข้าไปในมหาวิทยาลัย และเปิดฉากกราดยิงใส่นักศึกษา และอาจารย์ในชั้นเรียน และหอพักในมหาวิทยาลัยอย่างเหี้ยมโหด
ขณะที่ ล่าสุด มีรายงานว่า มีผู้เสียชีวิตแล้ว 20 ศพ และบาดเจ็บจำนวนมาก ด้าน กระทรวงการต่างประเทศของไทย เปิดเผยว่า ตามที่มีเหตุคนร้ายบุกโจมตีมหาวิทยาลัยในปากีสถานทาง สอท.อิสลามาบัด รายงานว่า ไม่มีคนไทย และนักศึกษาไทย ได้รับผลกระทบ
 
ที่มา : http://www.naewna.com // ภาพประกอบ : http://edition.cnn.com/